آمریکادا سناتو، پرزیدنت دونالد ترامپین فدرال تحقیقات بوروسو (اف.بی.آی) دیرکتورلوغونا نامیزد گؤستردیگی کریستوفر ری تصدیقله‌دی.
سناتو عدالت کومیته‌سی‌نین تصدیقینی کئچن آی ائدن ری، سناتو عمومی قورولون‌دان دا 5-ه قارشی 95 سسله، ترامپ طرفین‌دن وظیفه‌دن آلینان جیمز کومی یئرینه اف.بی.آی دیرکتورو اولدو.
کومیته ایجلاسیندا کیمسه‌نین اؤزون‌دن صداقت طلب اولمادیغینی ایفاده ائدن ری، اف.بی.آی کیمی بیر قورومون "قورخوسوز، طرف‌سیز و سیاسی تأثیرلردن اوزاق" اولماسی لازیم اولدوغونون وورغولاییب.
ترامپ، روسیانین آمریکادا 8 نوامبرداکی پرزیدنت سئچیم‌لرینه موداخیله ائتدیگی ادعا‌لاری ایله باغلی سوروشدورما ایجرا ائدن کومی‌نین وظیفه‌سینه 10 می‌ده سون وئرمیش، بو وضعیت آمریکا توپلومونداکی روسیا موباحیثه‌لرینی آلئولندیرمیشدی.
